**Otvoren proces javnih konzultacija o Nacrtu odluke o dopunama odluke o načinu raspodjele sredstava od dozvola za korištenje radiofrekvencijskog spektra za pružanje usluga putem mobilnih pristupnih sustava.**

Ministarstvo komunikacija i prometa Bosne i Hercegovine započinje proces javnih konzultacija o Nacrtu odluke o dopunama odluke o načinu raspodjele sredstava od dozvola za korištenje radiofrekvencijskog spektra za pružanje usluga putem mobilnih pristupnih sustava.

Sukladno Pravilima za konzultacije u izradi pravnih propisa u institucijama Bosne i Hercegovine („Službeni glasnik BiH“, broj 5/17), proces javnih konzultacija je otvoren u razdoblju od 31. 05. do 14. 6. 2024. godine.

Pozivamo Vas da sudjelujete u konzultacijama i svojim primjedbama, sugestijama i prijedlozima date doprinos izradi što kvalitetnijeg propisa.

U konzultacijama možete sudjelovati putem internetske stranice dostupne na sljedećem linku: *https://www.*[*ekonsultacije.gov.ba*](https://www.ekonsultacije.gov.ba/)*/.*

Voditelj konsultacija je Nedim Ovčina: nedim.ovcina@mkt.gov.ba.

Za one koji prvi put sudjeluju potrebno je izvršiti prijavu unutar sustava eKonzultacije, koji se nalazi na sljedećem linku: https://ekonsultacije.gov.ba/account/login.

Nakon prijave u sustav eKonzultacije, u padajućem meniju odaberite instituciju - Ministarstvo komunikacija i prometa Bosne i Hercegovine - kliknite stranicu „KONZULTACIJE“ i izvršite odabir predmetne odluke, a potom kliknite na prozor „SUDJELUJ“, nakon čega će Vam se otvoriti mogućnost davanja pojedinačnih prijedloga ili komentara na Odluku.